cyanic-selkie/wikianc huggingface dataset:
Sálfræði
Sálfræði verður að vísindagrein
Þeir sem lögðu fram þær hugmyndir sem mynda grunninn að fyrirbærafræðinni eru meðal annars Abraham Maslow, Carl Rogers, og Fritz Perls.
Sjá einnig: Ágrip af sögu sálfræðinnar, Helstu ártöl í sögu bandarískrar sálfræði, Helstu ártöl í sögu íslenskrar sálfræði
Þekktar rannsóknir í sálfræði
thumb|[[Milgramtilraunirnar tilheyra einni þekktustu rannsókn í sálfræði fyrr og síðar. Þótt mörgum finnist þær siðferðislega rangar er mikilvægi þeirra í félagssálfræði óumdeilt.]]
Undirgreinar sálfræðinnar
Það helsta sem sameinar ólíkar undirgreinar sálfræði er viss aðferðafræði, rannsóknaraðferðir. Gerð er krafa um hlutlægar rannsóknir, einkum tilraunir. Tilraunaaðferð náttúruvísinda er meðal aðalsmerkja sálfræði, sem gerir hana frábrugðna öðrum greinum sem fjalla um manninn, svo sem heimspeki og stjórnmálafræði.
Þegar kemur að hagnýtingu á þekkingu úr undirgreinum sálfræðinnar er svo stuðst við þekkingu úr öllum undirgreinum, en skýringar sem taldar eiga frekar við en aðrar eru nýttar.
Helstu undirgreinar sálfræði eru eftirfarandi:
Hagnýtt sálfræði
Hagnýtt sálfræði snýst um að nota sálfræðilegar aðferðir og kenningar til að leysa vandamál í öðrum greinum, eins og t.d. í starfsmannastjórnun, vöruhönnun, lækningum og menntun.
Persónuleikasálfræði
Persónuleikasálfræði getur talist til sígildra undirgreina sálfræðinnar og eiga rætur að rekja til kenninga Freuds um persónuleikann. Áhersla er lögð á einstaklingsmun og gengið er út frá því að fólk sé ólíkt vegna meðfæddra eða áunninna persónuleikaþátta sem móta hegðun fólks í vissum aðstæðum og valda því að hver einstaklingur sýnir ákveðinn stöðugleika í hegðun.
Öldrunarsálfræði
Öldrunarsálfræði fjallar um líkamlegar, hugrænar, félagslegar og sálrænar breytingar sem eiga sér stað við öldrun. Öldrunarsálfræði fæst bæði við breytingar sem fylgja eðlilegri öldrun sem og óeðlilegar breytingar, svo sem heilabilun.
Alexander 2.
Alexander 2. getur átt við eftirfarandi:
Teizo Takeuchi
Teizo Takeuchi (6. nóvember 1908 - 12. apríl 1946) var japanskur knattspyrnumaður. Hann spilaði 4 leiki með landsliðinu.
Pardofelis
Pardofelis er ættkvísl í kattardýraætt. Þessi ættkvísl er nú talin vera með eina tegund í suðaustur Asíu: hlébarðaköttur. Tvær aðrar tegundfir sem áður voru taldar til ættkvíslarinnar, eru nú taldar til Catopuma.
Orðið pardofelis er samsett úr latnesku orðunum pardus (pardusdýr), og felis (köttur) sem tilvísun í bletti einu tegundinnar (eða einkennistegund), hlébarðakattarins.
Hreisturdýraættbálkur
Hreisturdýr (fræðiheiti: Pholidota) er ættbálkur spendýra. Hann skiptist í eina ætt, Manidae, sem skiptist ennfremur í þrjár núlifandi ættkvíslir: Manis, Phataginus og Smutsia.
Mýkenumenningin
thumb|right|300px|Meint helgríma [[Agamemnons, konungs í Mýkenuborg.]] Mýkenumenningin eða mýkenutíminn er tímabilið í sögu Grikklands nefnt undir lok bronsaldar. Hómerskviður (Ilíonskviða og Ódysseifskviða) gerast á mýkenutímanum og einnig margt í grískri goðafræði. Tímabilið og menningin er nefnd eftir borginni Mýkenu á Pelópsskaga. Borgirnar Pýlos, Þeba og Tíryns voru einnig mikilvægar á mýkenutímanum.
Þverá
Þverám er oft skipt í flokka. Þverá í 1. flokki fellur í aðalá og með henni til sjávar. Þverá í 2. flokki fellur í þverá í 1. flokki sem fellur í aðalá sem fellur til sjávar. o.s.frv. Dæmi um stóra þverá í 1. flokki er Tungná sem fellur í Þjórsá og með henni til sjávar. Kaldakvísl er þverá í 2. flokki. Hún fellur í Tungná sem fellur í Þjórsá sem fellur til sjávar.
流路形状
Ungmennafélagið Hvöt (Blönduósi)
Ungmennafélagið Hvöt var stofnað 1924 og er staðsett á Blönduósi. Knattspyrna meistaraflokks hefur verið stunduð þar í tugi ára, mestmegnis hefur liðið spilað í neðstu deild Íslandsmótsins en árið 1987 komst liðið upp um deild í fyrsta skiptið þegar Hvöt varð 4. deildarmeistari, en sú gleði lifði einungis í eitt ár því liðið féll um deild jafnóðum árið eftir. Það var svo ekki fyrr en eftir 20 tilraunir eða árið 2007 að Hvöt komst aftur í 2. deild.
Heimaleikir Hvatar fara fram á Blönduósvelli sem er í hjarta bæjarins. Hvöt hefur að vísu ekki alltaf spilað sína heimaleiki á Blönduósi en í 1-2 ár lék það á Bakkakotsvelli, íþróttasvæði Vorboðans sem er skammt norður af Blönduósi við bæinn Bakkakot. Ástæðan fyrir þessu er að á Blönduósi var malarvöllur harður og Umf. Vorboðinn byggði upp íþróttasvæði sitt með grasvelli. Hvatarmenn fengu afnot af vellinum þangað til Blöndósvöllur var tyrfður árið 1994.
Tenglar
Heimasíða Hvatar
Broddkrækill
Broddkrækill (fræðiheiti: Sagina subulata) er jurt af hjartagrasaætt. Hún er ættuð frá Evrópu.
New Jersey
thumb|Kort. New Jersey er fylki á austurströnd Bandaríkjanna. Það liggur að New York í norðri, Pennsylvaníu í vestri, Delaware í vestri og suðri og Atlantshafi í austri. Flatarmál New Jersey er 22.588 ferkílómetrar. Fylkið er fjórða minnsta en þéttbýlasta fylki Bandaríkjanna. Í New Jersey búa um 8,9 milljónir (2019).
Höfuðborg fylkisins heitir Trenton en stærsta borgin er Newark.
1893
Árið 1893 (MDCCCXCIII í rómverskum tölum)
Á Íslandi
Fædd
Dáin
Erlendis
Fædd
Dáin
Kristín og Helgi - Á suðrænni strönd
Á suðrænni strönd er 33 snúninga LP hljómplata gefin út af SG - hljómplötum árið 1971. Á plötunni flytja Kristín Á. Ólafsdóttir og Helgi Einarsson tólf þjóðleg lög.
Loðna gullmoldvarpa
Hin loðna gullmoldvarpa (fræðiheiti: Chrysopalax villosus) er tegund gullmoldvarpa.
Gefnarlykill
Gefnarlykill (fræðiheiti Primula farinosa) er blóm af ættkvísl lykla.
Fosfólípíð
right|thumb|200px|Mynd 1:Á myndinni sést [[fosfólípið (með tvo hala), til hægri við hana er stækkuð mynd sem sýnir efnasamböndin í halanum (glýseról tengt fosfórsýru og fitusýru). ]] Fosfólípíð er flokkur lípíða sem samanstendur af fosfati og alkóhóli auk fitusýruhala. Það er aðeins til ein gerð fosfólípíða með sfingósínhala og hún kallast sfingómýelín. Fosfólípíð eru uppistaðan í frumuhimnum.
Kulborði og hléborði
Kulborði og hléborði (og atviksorðin kulborðs og hléborðs) eru hugtök sem eru notuð í siglingum. Þau eiga við um hliðar skips eftir því hvernig það snýr við vindi. Kulborði er sú hlið sem er áveðurs (snýr upp í vindinn) og hléborði sú hlið sem er hlémegin (snýr undan vindi). Kulborði og hléborði eru því breytilegir eftir því hvernig vindur blæs, öfugt við stjórnborða og bakborða sem eiga alltaf við um sömu (hægri og vinstri) hlið skipsins séð frá skut að stefni.
Kulborði og hléborði skipta máli í siglingum seglskipa. Í Alþjóðareglum til að koma í veg fyrir árekstra á sjó frá 1972 er kveðið á um að sú skúta sem er hléborðs eigi alltaf réttinn þegar báðar beita á sama borð þar sem sú sem er kulborðs hefur meiri möguleika á að stýra (og afstýra árekstri) því hún hefur alltaf vindinn í seglin en getur aftur tekið vindinn úr seglum hinnar. Þessi regla gildir líka í siglingakeppnum.
Hléborðseyjar og Kulborðseyjar í Antillaeyjaklasanum í Karíbahafinu heita svo þar sem ríkjandi staðvindar blása frá suðri til norðurs og því eru nyrðri eyjarnar hléborðs og syðri eyjarnar kulborðs.
Kleópatra Selena 1.
thumb|right|Kleópatra Selena 1. Kleópatra Selena 1. (gríska: η Κλεοπάτρα Σελήνη; um 130 f.Kr. – 69 f.Kr.) var drottning Egyptalands á tímum Ptólemajaríkisins og síðar drottning Selevkídaríkisins. Hún giftist fjórum konungum; Ptólemajosi 9. af Egyptalandi, og Antíokkosi 8., Antíokkosi 9. og Antíokkosi 10. af Sýrlandi.
Podocarpus pilgeri
Podocarpus pilgeri er sígrænt tré frá Suðaustur-Asíu.
Kleópatra Selena 1.
Upphaflega hét hún aðeins Selena. Móðir hennar, Kleópatra 3., neyddi Ptólemajos 9. til að skilja við Kleópötru 4. og giftast Selenu í staðinn. Þá tók hún upp nafnið Kleópatra. Með honum átti hún að minnsta kosti dótturina Bereníku 3. og hugsanlega tvo syni, en þeir eru þó oftar taldir óskilgetnir.
Árið 107 f.Kr. hrakti Kleópatra 3. Ptólemajos 9. frá völdum og gerði bróður hans að konungi. Hann flúði þá frá konu sinni og börnum til Kýpur og reyndi þar að koma upp her til að taka Egyptaland aftur. Í Sýrlandi börðust bræðurnir Antíokkos 8. og Antíokkos 9. um völdin. Kleópatra gerði bandalag við Antíokkos 8. og gaf honum Kleópötru Selenu fyrir eiginkonu. Hann hafði áður verið giftur eldri systur hennar Trýfaínu. Þegar Antíokkos 8. var drepinn í Antíokkíu árið 96 f.Kr. tók Antíokkos 9. sér Kleópötru Selenu fyrir eiginkonu.
Antíokkos 9. varð ekki langlífur á valdastóli. Hann féll árið 95 f.Kr. í orrustu gegn elsta syni Antíokkosar 8., Selevkosi 6. Sonur Antíokkosar 9. og Kleópötru 4., Antíokkos 10., náði völdum af Selevkosi og giftist síðan stjúpmóður sinni. Hún bar honum tvo syni; Antíokkos 13. og Selevkos 7. Eftir að Antíokkos var drepinn í orrustu flúði hún til Kilikíu.
Þegar Ptólemajos 11. var drepinn af æstum múg í Alexandríu árið 80 f.Kr. var hún eini eftirlifandi lögmæti erfingi Ptólemajaveldisins. Hún gerði þá tilkall til hásætisins fyrir hönd sona hennar og Antíokkosar 10. en íbúar Alexandríu kusu sér hinn óskilgetna Ptólemajos 12. fyrir konung. Kleópatra sendi syni sína til Rómar til að flytja mál sitt fyrir öldungaráðinu en án árangurs.
Þegar armenski konungurinn Tígranes mikli hóf að leggja Litlu-Asíu undir sig ákváðu íbúar Sýrlands að bjóða honum hásæti Selevkídanna þar sem þeir voru orðnir þreyttir á eilífum borgarastyrjöldum milli erfingja krúnunnar. Tígranes lagði undir sig síðustu leifar Selevkídaríkisins en nokkrar borgir í suðurhluta landsins voru trúar Selevkosi. Hann náði Kleópötru Selenu á sitt vald í borginni Akkó árið 69 f.Kr. og lét taka hana af lífi. Selevkos ríkti sem útlagakonungur og giftist síðan Bereníku 4. sem lét kyrkja hann til bana.
Smáfólkið
Smáfólkið (e. Peanuts) er teiknymyndasería eftir höfundinn Charles M. Schulz. Aðalsöguhetjur voru Snati og Kalli Bjarna.
Samhverfungar
250px|thumb|Samhverfungar
Samhverfungar (fræðiheiti: Symmetrodonta) er hópur spendýra og þeldýra sem lifðu á miðlífsöld.
Hála
thumbnail|skýringarmynd af maga. Hála er yst til hægri Hála (fræðiheiti: serosa) er himna, sem klæðir brjóst- og kviðarhol að innan og flest líffæri í þeim að utan. Hála kviðarhols er kölluð lífhimna.
Fjöruspói
Fjöruspói (fræðiheiti Numenius arquata) er fugl af snípuætt. Fjöruspói er algengur varpfugl víða í Evrópu. Fjöruspói er vetrargestur á Íslandi en virðist farinn að verpa hérna og fannst fyrsta hreiðrið árið 1987. Vetrarstöðvar á Íslandi eru einkum á Suðvesturlandi, einkum á Rosmhvalanesi og Innesjum en varpstöðvar á Melrakkasléttu og á Suðausturlandi. thumb|left|Fjöruspói (steggur) á flugi. Takið eftir hvernig stélið er í odda thumb|left|Hreiður fjöruspóa með fjórum eggjum Fjöruspói verpir í mólendi fyrri hluta maímánaðar. Eggin eru fjögur og útungunartími er fjórar vikur og verða svo ungarnir fleygir á fimm vikum. Fjöruspóinn heldur sig í fjörum á veturna og er fæða hans ýmis skeldýr, krabbar og marflær.
Fjöruspói er alfriðaður.
Ómar Ragnarsson - Ég er að baka
Ómar Ragnarsson er 45 snúninga hljómplata gefin út af SG - hljómplötum árið 1965. Á henni syngur Ómar Ragnarsson fjögur barnalög.
4G
4G er fjórða kynslóð farsímaneta sem tekur við af 3G og þarf að uppfylla skilyrði IMT Advanced-staðalsins sem skilgreindur er af Alþjóðafjarskiptasambandinu. 4G felur í sér bættan aðgang að farsímaneti, netsímaþjónustu, netsjónvarp í háskerpu, netleiki, myndsímafundi og þrívíddarsjónvarp.
Völuspá
thumb Völuspá er kvæði tengt norrænni goðafræði og í dag ein helsta heimild um hana. Í ritinu er sagt frá sögu heimsins, allt frá sköpun til ragnaraka. Boðskapurinn birtist lesanda í gegn um samtal Völvu og Óðins þar sem Völvan segir frá ýmsum fróðleik sem varðar sköpun heims og mannfólks. Völvan rekur atburðarás veraldarinnar frá því að Sól og Máni, Æsir og Vanir, mannfólk og jötnar voru sköpuð, og hvernig þessar verur drífa heiminn til ragnarraka með mistökum og spillingu sín á milli. Eftir ragnarök segir Völvan þó að líf muni rísa á ný, hreint og óspillt, og hvernig menn og verur muni græða heiminn á ný. Völuspá samanstendur af 58-67 vísum sem ortar eru undir fornyrðislagi, en fjöldi kvæða fer eftir útgefanda. Völuspá er hluti Eddukvæða og varðveitt í Konungsbók Eddukvæða frá árinu 1270. Þrátt fyrir að Völuspáin sé almennt tengd goðafræðinni má sjá fjölda tilvitnana í kristna trú, s.s. um fæðingu Jesú Krists. Því má leiða líkum að því að höfundur kunni að hafa velt fyrir sér bæði norrænu goðafræðinni og kristnu trúnni.
Ágrip
Eftir að Dvergatal hefur verið kveðið er sagt frá sköpun mannfólksins. Því næst er sagt frá lífsins tré Yggdrasil. Völvan segir frá minningum sínum um Gullveigu og þeim tíma sem hún var brennd en það leiddi af sér fyrsta stríð Ása og Vana. Völvan kveðst líka muna það skipti er Freyja var gefin risum, sem yfirleitt er álitið vísun í goðsögnina um skapara risanna eins og fram kemur í Gylfaginningu.
Völvan lætur því næst í ljós að hún viti leyndardóma um Óðinn sjálfan, að hann hafi fórnað öðru auga sínu í leit að þekkingu. Hún kveðst vita hvar auga Óðins liggi falið og að hann hafi skipt á því fyrir þekkingu. Völvan spyr nú hvort Óðinn skilji hvað hún kveður eða hvort hann vilji að hún haldi kvæði sínu áfram.
Í Konungsbók Eddukvæða segir Völvan frá því þegar Baldur féll fyrir hönd bróður síns Haðar og hvernig lævísi Loka átti þar hlut í máli. Nú lýsir Völvan því hvernig Æsirnir muni tortímast í eldi og flóðum Ragnaraka. Æsirnir munu heyja sína síðustu bardaga við erkióvini og nokkrum þessara bardaga lýsir hún, og úrslitum þeirra.
Tómastrengur
Tómastrengur eða tómi strengurinn er hugtak í tölvunarfræði og formlegum málum sem vísar til strengs sem ekkert stak er í.
Karólína Guðmundsdóttir
Karólína Guðmundsdóttir (29. apríl 1897 – 31. ágúst 1981) var vefnaðarkona í Reykjavík. Hún var ættuð frá Þóroddsstöðum í Grímsnesi. Karólína var árin 1920-23 í námi í Dansk kunstlivsforening og lærði vefnað á vinnustofu frk. Siegumfeldt í Kaupmannahöfn en kom heim árið 1923 og byrjaði að vefa. Hún rak Vefnaðarstofu Karólínu Guðmundsdóttur frá 1938 til  1972-1973 en þá tók Elín Björnsdóttir frænka hennar við rekstrinum. Vefnaðarstofan var á Ásvallagötu 10a. Karólína óf úr íslenskri ull, úr Gefjunargarni. Hún óf gluggatjöld og áklæði og fleira fyrir ýmsar opinberar byggingar. Þegar mest umsvif voru unnu sjö stúlkur hjá henni við vefnað. Karólína seldi einnig ýmis konar efni til handavinnu og fékk listamenn til að teikna mynstur á veggteppi og útsaumsstriga.
Númeraplata
thumb|230px|Íslensk númeraplata
Númeraplata eða skráningarmerki er plata með runu bókstafa og tölustafa sem fest er á ökutæki til að einkenna það.
Gömlu skráningarmerkin
Áður en núverandi skráningarmerki komu til sögunnar voru reglugerðir þannig að bílar skyldu merktir með bókstaf þess svæðis þar sem eigandi bílsins átti lögheimili.
Skráningarbókstafir bílnúmera á gömlum skráningarmerkjum
A - Akureyrarkaupstaður og Eyjafjarðarsýsla
B - Barðastrandasýsla
D - Dalasýsla
E - Akraneskaupstaður
F - Siglufjarðarkaupstaður
G - Hafnarfjarðarkaupstaður og Gullbringu- og Kjósarsýsla
H - Húnavatnssýsla
Í - Ísafjarðarkaupstaður og Ísafjarðarsýsla
J - Íslenskir starfsmenn á Keflavíkurflugvelli
JO - Erlendir starfsmenn á Keflavíkurflugvelli
VL - Varnarliðið
L - Rangárvallasýsla
M - Mýra- og Borgarfjarðarsýsla
N - Neskaupstaður
Ó - Ólafsfjarðarkaupstaður
P - Snæfells- og Hnappadalssýsla
R - Reykjavík
S - Seyðisfjarðarkaupstaður og Norður-Múlasýsla
T - Strandasýsla
U - Suður-Múlasýsla
V - Vestmannaeyjakaupstaður
X - Árnessýsla
Z - Austur og Vestur-Skaftafellssýsla
Þ - Þingeyjarsýsla
Ö - Keflavíkurkaupstaður
Nýlenska
Nýlenska (enska: Newspeak) er tungumál í staðleysuskáldsögunni 1984 eftir George Orwell og á í því þjóðfélagi sem hún lýsir að koma í staðinn fyrir gamlensku (Oldspeak), þ.e. venjulega enska tungu. Nýlenska á að hafa orðfæð að takmarki til að ydda tungumálið að hugsun flokksins, eyða blæbrigðum orða og koma þannig algjörlega í veg fyrir að menn geti upphugsað glæpi (sbr.: hugsanaglæpi). Skammstafanir eru algengar í nýlensku, veigrunarorð (skrauthvarfaheiti) sem og afmáning orða eins og uppreisn og frelsi.
Frjálsíþróttasamband Íslands
Frjálsíþróttasamband Íslands (FRÍ) er sérsamband innan ÍSÍ sem sinnir frjálsíþróttum. FRÍ er aðila að IAAF og European Athletics.
Tenglar
Heimasíða Frjálsíþróttasambands Íslands
Leptis Magna
thumb|Kort. thumb|Sigurbogi [[Septimius Severus rómarkeisara.]] thumb|Hringleikahúsið. thumb|Markaðstorgið.
Leptis Magna (arabíska: لَبْدَة‎‎ Labdah) eru fornar minjar og rústir borgar í Khoms, Líbíu, 130 km austur af Trípólí. Borgin var mikilvæg meðal annars í Rómaveldi.
Borgin var undir stjórn Berba og Fönikíumanna 1000 árum fyrir Krist og svo undir Karþagó, höfuðstað Fönikíumanna frá 4. öld fyrir Krist þar til Rómverjar unnu hana á sitt vald eftir þriðja púnverska stríðið, um 146 fyrir Krist. Borgin var mikilvæg verslunarborg í rómversku Afríku. Á 4. öld eftir Krist hafði borgin minnkað mikilvægi og það versnaði með flóðbylgju sem skall á henni árið 365. Árið 439 náðu Vandalar borginni á sitt vald og vörðu hana undan árásum Berba. Rómverjar náðu borginni seinna og borgin varð hluti af Austrómverska ríkinu. Á 6. öld var borgin orðin kristin að mestu leyti og leið fyrir framgang Saharaeyðimerkurinnar. Upp úr miðri 7. öld hófu Arabar innreið sína á svæðið en mættu lítilli mótstöðu þar sem íbúafjöldi var undir 1000 manns. Með tímanum gleymdist borgin og var komin undir sand á 10. öld.
Í byrjun 20. aldar þegar Ítalir réðu yfir svæðinu voru þeir staðráðnir í að finna borgina og á 4. áratug aldarinnar var hún grafin upp. Um aldamótin 2000 fundu þýskir fornleifafræðingar mósaíkmyndir á svæðinu.
Svæðið hefur að geyma einar stærstu rómversku fornminjar við Miðjarðarhafið og eru þær á heimsminjalista UNESCO.
Motoo Tatsuhara
Motoo Tatsuhara (14. janúar 1913 - ?) var japanskur knattspyrnumaður. Hann spilaði 4 leiki með landsliðinu.
Frumuveggur
Frumuveggur er verndar- og styrktarhjúpur utan um frumuhimnuna og þ.a.l. ysti hluti frumna, sem hafa hann. Flestar plöntur eru með frumuvegg og nokkrir sveppir og bakteríur einnig. Uppistaðan í frumuveggjum er oftast trefjar úr beðmi eða sellulósa.
Hofsjökull
thumb|right|[[Gervihnöttur|Gervihnattamynd af Hofsjökli ásamt skriðjöklum þeim er út úr honum ganga sem tekin var 9. september 2002. (yfirlitsmynd)]] thumb|Hofsjökull séður frá [[Nýi-Dalur|Nýja-Dal, til vinstri Múlajökull, næst Arnarfell hið mikla og loks Þjórsárjökull]] thumb|Arnarfellsjökull um 1900. Hofsjökull er þíðjökull á miðhálendi Íslands sem liggur á milli Langjökuls til vesturs og Vatnajökuls til austurs, hann er 925 km² að flatarmáli og 1.765 m hár þar sem hann er hæstur. Hann er þriðji stærsti jökull landsins á eftir Langjökli og Vatnajökli. Hann var áður kenndur við Arnarfell hið mikla og hét þá Arnarfellsjökull en nafni hans var síðan breytt og er hann nú kenndur við Hof í Vesturdal í Skagafirði.
Skriðjöklar
Þekktustu skriðjöklar Hofsjökuls eru (talið réttsælis frá Arnarfelli): Múlajökull til suðausturs, Blautukvíslarjökull til suðurs, Blöndujökull til vesturs, Kvíslajökull til vest-norð-vesturs og Þjórsárjökull til austurs.
Jökulár
Frá Hofsjökli renna stórar jökulár; Blanda, Þjórsá, Jökulfall, Austari-Jökulsá og Vestari-Jökulsá.
Eldvirkni
Mikil megineldstöð og gosaskja (sigketill) leynist undir Hofsjökli. Askjan sést á gervitunglamyndum og kemur vel fram við dýptarmælingar á ísnum. Einnig er tölverð smáskjálftavirkni undir henni sem bendir til þess að þar sé virkt kvikuhólf. Ekki er vitað hvenær askjan varð til og ekki er heldur vitað hvenær síðast gaus innan hennar. Nokkur lítil hraungos hafa orðið í hlíðum Hofsjökuls á nútíma (þ.e. á síðustu 10.000 árum). Gígarnir eru nú huldir jökli en hrauntungur teygja sig út undan jökulröndinni og bera vitni um þessi gos.
Gullaldarlatína
Gullaldarlatína (á latínu Latinitas aurea) eða snemmklassísk latína er það skeið í latneskri málsögu og bókmenntasögu nefnt sem nær frá 80 f.Kr. til 14 e.Kr., þ.e. frá endalokum lýðveldistímans eftir að valdatíma Súllu lauk til upphafs keisaratímans allt til loka valdatíma Ágústusar. Margir fornfræðingar telja að á þessu tímabili hafi latneskar bókmenntir náð mestum þroska. Bókmenntir þessa tímabils hafa ætíð verið viðmið „réttrar“ og „góðrar“ latínu. Tímabilið eftir gullöldina er nefnt silfuraldarlatína en saman eru þessi tvö tímabil nefnd klassísk latína.
Klassísk latína er frábrugðin fornri latínu m.a. í því að -om og -os endingar fornlatínunnar hafa orðið að -um og -us endingum. Einhver breyting átti sér einnig stað í orðanotkun, t.d. með því að merking ýmissa orða víkkaði.
Bundið mál
Catullus (87 – 47 f.Kr.) er þekktastur hinna svokölluðu nýju skálda (poetae novi á latínu eða neoteroi á grísku). Meðal annarra „nýrra skálda“ mætti nefna Valerius Cato, Furius Bibaculus, Varro Atacinus, Cinna og Calvus. Catullus átti mikinn þátt í að laga bragarhætti grísks lýrísks kveðskapar að latínunni. Ljóð Catullusar voru persónuleg, stundum erótísk, oft fjörug en ekki síður bitur persónuleg ádeila. Öll kvæði hans eru undir grískum bragarháttum.
Áhrif grísks kveðskapar á latínu þessa tímabils náði ef til vill hámarki í kvæðum Virgils, Hóratíusar og Ovidiusar. Eneasarkviða Virgils var söguljóð eftir fyrirmynd Hómers. Kvæði Hóratíusar voru að grískri fyrirmynd og undir grískum bragarháttum og Ovidius samdi m.a. löng kvæði um gríska goðafræði, svo sem Myndbreytingar. Tibullus og Propertius sömdu einnig ljóð eftir grískum fordæmum, undir elegískum hætti. Ovidius var síðasta skáld gullaldartímans.
Óbundið mál
Meginhöfundar gullaldartímans á óbundnu máli voru Julius Caesar og Marcus Tullius Cicero. Rit Caesars um Gallastríðin (lat. Commentarii de Bello Gallico) og Borgarastríðið (Commentarii de Bello Civili) eru hnitmiðuð og kjarnyrt, líkt og stíll flestra rómverskra sagnaritara.
Cicero var lögfræðingur, stjórnmálamaður og heimspekingur. Rit hans, einkum varðveittar ræður en einnig rit hans um heimspeki og mælskufræði, hafa öldum saman verið fyrirmynd óbundins máls á latínu. Cicero skrifaði auk þess fjöldan allan af einkabréfum en rúmlega 900 þeirra eru varðveitt. Stíll Ciceros er „fyllri“ en Caesars, nákvæmur og skýr en ekki eins kjarnyrtur.
Sagnaritun var mikilvæg bókmenntagrein í klassískri latínu. Meðal helstu sagnaritara gullaldartímans má nefna Sallustius, sem samdi m.a. ritin Samsæri Catilinu og Stríðið gegn Jugurthu. Stíll Sallustiusar er um sumt líkur stíl Caesars, kjarnyrtur, en Sallustius tók sér einnig forngríska sagnaritarann Þúkýdídes til fyrirmyndar. Stílnum er oft lýst með orðinu brevitas (stuttleiki). Titus Livius var annar merkur sagnaritari gullaldartímans. Rit hans Frá stofnun borgarinnar (Ab Urbe Condita) var saga Rómar frá stofnun hennar árið 753 f.Kr. fram til samtíma höfundar í 145 bókum en þar af eru 35 varðveittar. Liviusar er eini rómverski sagnaritarinn sem ritaði ekki hinn kjarnyrta stíl sem Sallustius hafði kosið og Tacitus kaus síðar. Stíl Liviusar hefur verið lýst sem lactea ubertas („mjólkurfylling“). Livius var síðasti merki höfundur gullaldartímans á óbundnu máli.
Frøbjerg Bavnehøj
thumb|Tindurinn Frøbjerg Bavnehøj
Knútur Magnússon
thumb|right|Smámynt frá ríkisstjórnarárum Knúts Magnússonar. Knútur Magnússon eða Knútur 5. (1129 – 9. ágúst 1157) var konungur Danmerkur frá 1146 til dauðadags, ásamt Sveini Eiríkssyni og einnig Valdimar Knútssyni síðustu mánuðina.
Knútur var sonur Magnúsar sterka, sem var sonur Níelsar konungs. Móðir Knúts var kona Magnúsar, Ríkissa af Póllandi. Faðir Knúts og afi féllu 1134, þegar hann var aðeins fimm ára, og þegar Eiríkur eymuni var drepinn 1137 var Knútur enn of ungur til að taka þátt í kapphlaupi um kórónuna, og eins var með frændur hans, Svein og Valdimar, svo að Eiríkur lamb varð konungur. Eiríkur sagði af sér 1146 og þá voru þeir Sveinn og Knútur orðnir fullveðja en Valdimar var enn á unglingsaldri. Jótar kusu Knút sem konung sinn en Sjálendingar völdu Svein.
Ekki leið á löngu þar til kom til átaka og Knútur hraktist um tíma tilÞýskalands en tókst þar að safna saman her. Friðrik Barbarossa Þýskalandskonungur úrskurðaði að Sveinn ætti að vera einn konungur en Knútur skyldi hafa Sjáland að léni. Fljótlega braust þó út borgarastyrjöld að nýju og nú gekk Valdimar í lið með Knúti en hafði áður stutt Svein. Sveinn var hrakinn úr landi en snemma árs 1157 sneri hann aftur og þá var gert samkomulag um þrískiptingu ríkisins. Valdimar fékk Jótland, Knútur Sjáland og Sveinn fékk Skán.
Sveinn bauð meðkonungum sínum til sáttaveislu í Hróarskeldu í ágúst um sumarið en undir borðum lét hann menn sína ráðast á Knút og Valdimar. Knútur var drepinn á staðnum en Valdimar tókst að flýja þótt hann væri særður. Þann 23. október um haustið mættust Valdimar og Sveinn í orrustu á Grathe-heiði. Henni lauk með því að Sveinn lagði á flótta út í mýrlendi, tapaði þar vopnum sínum og verjum, náðist og var höggvinn. Eftir það ríkti Valdimar einn sem konungur.
Kona Knúts var Ingigerður af Svíþjóð. Þau áttu ekki börn en Knútur átti tvo frillusyni, Níels sem kallaður var hinn helgi, dó rúmlega tvítugur og virðist hafa verið álitinn heilagur maður meðan hann var enn lífs, og Valdimar biskup í Slésvík og síðar erkibiskup í Brimum. Hann reyndi að gera tilkall til ríkis í Danmörku 1192 en var handtekinn og hafður í haldi til 1206.
1600
thumb|right|Brúðkaup [[Maria de'Medici|Mariu de'Medici og Hinriks 4. Staðgengill brúðgumans var Ferdínand 1., stórhertogi af Toskana, en staðgengilsbrúðkaup voru algeng fyrr á öldum.]] Árið 1600 (MDC í rómverskum tölum)
Á Íslandi
Fædd
Dáin
Erlendis
Fædd
Dáin
Hólmfríður Sigurðardóttir
thumb|Málverk af Hólmfríði Sigurðardóttur eftir séra [[Jón Guðmundsson á Felli í Sléttuhlíð. Útskorni ramminn er eftir Illuga Jónsson í Nesi í Höfðahverfi. Málverkið er talið málað á árunum 1690 til 1692.]]
Hólmfríður Sigurðardóttir (9. janúar 1617 – 25. apríl 1692) var prófastfrú í Vatnsfirði á 17. öld. Foreldrar hennar voru Sigurður Oddsson í Hróarsholti í Flóa, sonur Odds biskups Einarssonar, og kona hans Þórunn ríka Jónsdóttir. Sigurður drukknaði sama ár og Hólmfríður fæddist en móðir hennar giftist aftur Magnúsi Arasyni sýslumanni á Reykhólum og ólst Hólmfríður þar upp.
Um Hólmfríði segir Jón Ólafsson frá Grunnavík: „Það var sú, sem lét færa sér utan gylltan lit til hárs síns, að sagt er. Og einhverja vinnukonu þvo sér, ef hún tók á nokkru óhreinu, og sú, er sagði: Mun ég þá verða að segja: æ? þá hún fann sig fyrst þungaða. Af þessu fólki er nefnd Vatnsfjarðardrambsemin.“
Hún giftist 1636 Jóni Arasyni prófasti í Vatnsfirði, sem var yngri bróðir Magnúsar stjúpföður hennar, og bjuggu þau í Vatnsfirði þar til Jón lést árið 1673. Þá flutti hún í Hóla til Ragnheiðar dóttur sinnar og síðar í Laufás til Helgu dóttur sinnar. Í Laufáskirkju er varðveitt málverk af Hólmfríði sem talið er að Helga hafi látið mála í minningu móður sinnar.
Börn þeirra Jóns voru Magnús digri, bóndi í Vigur og Ögri, Helga eldri prestkona í Laufási, Ragnheiður eldri húsfreyja í Flatey, Guðbrandur prófastur í Vatnsfirði, Sigurður prófastur í Holti í Önundarfirði, Ragnheiður yngri biskupsfrú á Hólum, Oddur digri klausturhaldari á Reynistað, Anna digra prestsfrú á Breiðabólstað í Vesturhópi og Ari bóndi á Sökku í Svarfaðardal.
Ansar al-Sharia
Ansar al-Sharia er heiti á nokkrum aðskildum róttækum íslamistahópum eða uppreisnarherjum í að minnsta kosti átta löndum.
Sportittlingur
Sportittlingur (Calcarius lapponicus) er spörfugl. Sportittlingur er varpfugl í Grænlandi en sjaldgæfur fargestur eða flækingur á Íslandi. Sportittlingur hefur orpið hér stöku sinnum og fyrsta merki um varp hans á Íslandi nálægt Látrabjarg árið 2007. Sportittlingur er skyldur snjótittlingi.
David Arnason
right|thumb|240px|David Arnason flytur erindi í Manitobaháskóla. David Arnason (f. 1940) er kanadískur rithöfundur og prófessor emeritus í ensku og bókmenntum við Manitobaháskóla í Winnipeg.
Foreldrar Davids voru Baldvin og Gudrun Arnason sem bæði eru fædd í Nýja Íslandi, Manitoba. Baldvin var af eyfirskum ættum, frá Villingadal í föðurætt en úr Svarfaðardal í móðurætt, kominn út af Arngrími málara og Þórunni Hjörleifsdóttur ljósmóður í Gullbringu. David Arnason settist í Manitobaháskóla og lauk þaðan BA og MA prófi en útskrifaðist síðan með Ph.D. gráðu frá háskólanum í New Brunswick. Hann hóf kennslu við Manitobaháskóla 1972 og var deildarforseti enskudeildarinnar 1997-2006. Hann var settur deildarstjóri yfir íslenskudeildinni þar 1998-2006. Hann hefur oft haldið fyrirlestra og námskeið á Íslandi, meðal annars í samstarfi við Bill Holm (d. 2009) á Hofsósi. David Arnason hefur gefið út allmargar bækur með ljóðum, smásögum og skáldsögum. Hann hefur einnig gert sjónvarpsþætti og hafa sumir þeirra verið sýndir í íslenska ríkissjónvarpinu.
Sambýliskona hans er Mhari Mackintosh.
1892
Árið 1892 (MDCCCXCII í rómverskum tölum)
Á Íslandi
Fædd
Dáin
Erlendis
Fædd
Dáin
Sambíugullmoldvarpa
Sambíugullmoldvarpa (fræðiheiti: Chrysochloris stuhlmanni) er tegund gullmoldvarpa.
Viola Davis
Viola Davis (fædd 11. ágúst 1965) er bandarísk leikkona. Hún er best þekkt fyrir að leika á sviði en hefur einnig komið fram í kvikmyndum á borð við Solaris, Efasemd og Húshjálpin.
Tokugawa Iemitsu
thumb|right|Tokugawa Iemitsu Tokugawa Iemitsu (徳川 家光 12. ágúst, 1604 — 8. júní, 1651) var þriðji sjógun Tokugawa-ættarinnar í Japan. Hann var elsti sonur Tokugawa Hidetada og tók við völdum þegar faðir hans sagði af sér 1623. Í valdatíð hans varð Shimabara-uppreisnin þegar kristnir bændur gerðu uppreisn vegna ofsókna hans gegn þeim. Hann barði niður uppreisnina, bannaði kristna trú með öllu og gaf út tilskipun sem lagði dauðarefsingu við því að Japanir ferðuðust frá Japan til annars lands. Hann varð fyrsti herstjórinn sem lést í embætti.
Norðfjörður
thumb|Viðfjörður (vinstri), Hellisfjörður (miðja) og Norðfjörður (hægri). Norðfjörður er fjörður á Austfjörðum, við hann er bærinn Neskaupstaður. Hann er 4 km langur, 2 km þar sem hann er breiðastur, og er nyrstri fjörðurinn í Norðfjarðarflóa. Norðanmegin eru há fjöll, sunnanmegin eru þau lægri og brött nærri sjónum.
Fyrir norðan er Mjóifjörður, fyrir sunnan eru Hellisfjörður og Viðfjörður.
Traustur og Tryggur
Traustur og Tryggur er skemmtiefni á hljóðsnældum fyrir börn. Þættirnir fjalla um hundana í Rakkavík. Aðalpersónurnar eru tveir hundar, hinn greindi Traustur og hinn fljótfæri Tryggur. Allar persónur Rakkavíkur eru leiknar af Felixi Bergssyni, Gunnari Helgasyni og Brynhildi Guðjónsdóttur. Þættirnir eru fullir af skemmtiefni sem um leið er þroskandi kennsluefni fyrir börn. Meðal þess sem fjallað er um á snældunum eru lygar og svik, vinátta og virðing og hvernig líta eigi til lífsins af vináttu og virðingu, en að forðast beri lygar og svik. Inn í söguna er fléttað lögum og er þá oft um að ræða vinsæl erlend dægurlög sem þýdd hafa verið á íslensku, eins og t.d. Everybody was Kung Fu fighting og Wannbe. Það voru 21 þættir gefnir út á geisladisk.
Sumarólympíuleikarnir 1928
thumb|right|Ólympíuleikvangurinn í Amsterdam. Sumarólympíuleikarnir 1928 voru haldnir í Amsterdam í Hollandi á tímabilinu 28. júlí til 12. ágúst. Leikarnir voru minni í sniðum en oft áður, en þóttu þó takast ágætlega. Þýskaland tók á ný þátt í Ólympíuleikum eftir nokkurra ára útlegð.
Aðdragandi og skipulagning
Amsterdam hafði sóst eftir að halda Ólympíuleikana árin 1920 og 1924, en ekki fengið. Að þessu sinni hreppti borgin hins vegar hnossið eftir baráttu við Los Angeles.
Reistur var Ólympíuleikvangur í miðri borginni. Höfundur hans var arkitektinn Jan Wils, einn kunnasti boðberi nýtistefnunnar í hollenskri byggingarlist. Wils var meðal frumkvölða De Stijl-hreyfingarinnar ásamt myndlistarmanninum Piet Mondrian.
Helsta einkenni leikvangsins var hinn hái Maraþon-turn, en á toppi hans logaði Ólympíueldurinn meðan á leikunum stóð. Á turninum héngu jafnframt voldugir hátalarar til að bera áhorfendum úrslit og fréttir af gangi mála. Var það nýjung á íþróttavöllum.
Keppnisgreinar
Keppt var í 109 greinum. Fjöldi keppna í einstökum íþróttaflokkum er gefinn upp í sviga.
Einstakir afreksmenn
Konur tóku í fyrsta sinn þátt í frjálsíþróttakeppni Ólympíuleikanna. Lengsta hlaupagreinin í kvennaflokki var 800 metra hlaup sem Þjóðverjinn Lina Radke vann. Hlaupið var við erfiðar aðstæður og sumir keppendanna, sem voru í misgóðri æfingu, örmögnuðust á leiðinni. Það varð til þess að greinin var tekin af dagskrá Ólympíuleikanna til ársins 1960 og hafði hlaupið skaðleg áhrif á framgöngu kvennaíþrótta á leikunum.
Bandaríski táningurinn Betty Robinson sigraði í 100 metra hlaupi kvenna. Hún var sextán ára gömul og hafði einungis keppt þrisvar í greininni áður en til Amsterdam var komið.
thumb|right|Indverska liðið hafði mikla yfirburði í hokkíkeppninni 1928. Mikio Oda frá Japan sigraði í þrístökkskeppninni, með stökki upp á 15,21 metra. Hann varð þar með fyrsti Asíubúinn til að sigra í einstaklingskeppni á Ólympíuleikum.
Bandaríkjamaðurinn Johnny Weissmuller vann til tvennra gullverðlauna í sundi, til viðbótar við gullin sín þrjú frá leikunum 1924. Hann varð síðar heimsfrægur á hvíta tjaldinu í hlutverki Tarzans apabróður.
Knattspyrnukeppni ÓL 1928
thumb|left|Fyrirliðar Úrúgvæ og Argentínu stilla sér upp ásamt dómara og línuvörðum fyrir úrslitaleik Ólympíukeppninnar 1928. Líkt og í París fjórum árum fyrr, var litið á knattspyrnukeppni Ólympíuleikanna sem óopinbera heimsmeistarakeppni í íþróttinni. Sautján lið tóku þátt í keppninni, þar af þrjú frá Suður-Ameríku: Chile, Argentína og Úrúgvæ. Voru síðarnefndu tvö liðin talin sigurstranglegust ásamt Ítölum, sterkasta evrópska liðinu.
Þessar þrjár þjóðir reyndust í sérflokki og komust fyrirhafnarlítið í undanúrslitin. Þar mættust Úrúgvæ og Ítalía í hörkuleik sem Suður-Ameríkumennirnir unnu með þremur mörkum gegn tveimur. Úrúgvæ og Argentína tókust því á í draumaúrslitaleik knattspyrnuáhugamanna á troðfullum Ólympíuleikvanginum. Völlurinn tók um 28.000 áhorfendur, en skipuleggjendur Ólympíuleikanna fengu óskir um 250.000 miða á leikinn. Úrslitaleiknum lauk með 1:1 jafntefli og þurftu liðin því að mætast að nýju þremur dögum síðar. Þar hafði Úrúgvæ betur, 2:1 með sigurmarki frá Héctor Scarone.
Alþjóðaknattspyrnusambandið, FIFA, hélt þing sitt í Amsterdam samhliða Ólympíuleikunum. Þar var ákveðið að efna til heimsmeistarakeppni í knattspyrnu árið 1930. Árið 1929 var svo ákveðið að mótið skyldi haldið í Úrúgvæ og hafði Ólympíumeistaratitillinn mikið með þá ákvörðun að gera. Upp frá því varð HM í knattspyrnu aðalkeppni landsliða, en Ólympíukeppnin varð miklu lægra skrifuð. Kappliðin á Ólympíuleikunum voru lengi vel skipuð áhugamönnum, en síðar yngri leikmönnum.
Þátttaka Íslendinga á leikunum
Íþróttasamband Íslands efndi til fjársöfnunar með sölu á íþróttamerkjum til að standa undir kostnaði við að senda fulltrúa á leikana í Amsterdam. Salan gekk illa og þegar fregnir bárust af því að ekki yrði unnt að koma Íslensku glímunni að sem sýningargrein, var hætt við þátttöku.
Verðlaunaskipting eftir löndum
thumb|right|Forsíða upplýsingabæklings með dagskrá Ólympíuleikanna 1928.
Jöns Jakob Berzelius
thumb|Jöns Jakob Berzelius thumb|Stytta af Jöns Jakobi í miðjum [[Berzelii garði í Stokkhólmi]] Jöns Jakob Berzelius (20. ágúst 1779 - 7. ágúst 1848) sænskur efnafræðingur uppgötvaði prótín árið 1838. Hann er ásamt John Dalton og Antoine Lavoisier talinn faðir efnafræði samtíðarinnar.
Hann fæddist í Linköping í Austur-Gotlandi og lærði læknisfræði í Uppsalaháskóla. Árið 1802 hóf hann kennslu og fimm árum síðar var hann tilnefndur prófessor í læknisfræði í Stokkhólmi við skurðlækningaskóla, sem varð hluti af Medico-Chirurgisku stofnuninni árið 1810, sem seinna varð Karólínska stofnunin, en þar varð Jöns Jakob prófessor í efna og lyfjafræði.
Hann sýndi fram á að ólífræn efnasambönd væru samsett úr ólíkum frumefnum í ákveðnum hlutföllum út frá þyngd. Því útbjó hann töflu þar sem frumefnum var raðað út frá þyngd, súrefni gaf hann massann 100. Hann afsannaði kenningu Prouts sem sagði að öll efni væru úr vetni. Hann merkti ýmis efni með bókstöfum t.a.m. súrefni merkti hann O og járn Fe. Hlutföll frumefna í efnasamböndum merkti hann með tölum, svipað og tíðkast í dag, en þær ritaði hann fyrir ofan en ekki neðan tákn frumefnanna.
Nemendur hans uppgvötuðu liþíum, og vanadíum.
Ævisaga
J. Erik Jorpes gaf út ævisögu Jöns Jakobs á sænsku 1949.
Christian Wulff
thumb|upright|Christian Wulff (nóvember 2009) Christian Wilhelm Walter Wulff (fæddur 19. júní 1959 í Osnabrück) er þýskur lögfræðingur og stjórnmálamaður í kristilega demókrataflokknum. Hann var forsætisráðherra Neðra-Saxlands frá 2003 til 2010 og 10. forseti Þýskalands frá 2010 til 2012 þegar hann sagði af sér embætti í kjölfar spillingarmála.
Dorrulykill
Dorrulykill (fræðiheiti Primula halleri) er blóm af ættkvísl lykla.
Markús Skeggjason
Markús Skeggjason (d. 15. október 1107) var íslenskur lögsögumaður og skáld á 11. og 12. öld. Ari fróði segir í Kristni sögu að hann hafi verið vitrastur lögmanna á Íslandi, annar en Skafti (Þóroddsson).
Markús var sonur Skeggja Bjarnasonar og Hallberu Grímsdóttur og var kominn í beinan karllegg af Ingólfi Arnarsyni. Hann var fyrst kosinn lögsögumaður 1084, endurkjörinn hvað eftir annað og gegndi embættinu allt til dauðadags 1107. Hann hefur verið mjög fróður og líklega lærður, var einn af heimildarmönnum Ara fróða, sem segir að hann hafi sagt sér ævi allra lögsögumanna sem greint er frá í Íslendingabók, „en honum sagði Þórarinn, bróðir hans, ok Skeggi faðir þeira, ok fleiri spakir menn til þeira ævi, er fyr hans minni váru, at því er Bjarni inn spaki hafði sagt, föðurfaðir þeira, er munði Þórarin lögsögumann ok sex aðra síðan.“
Ari segir líka frá því að Markús var líka með í ráðum ásamt Sæmundi fróða og fleiri höfðingjum þegar Gissur Ísleifsson fékk tíundina samþykkta á Alþingi.
Markús var skáld og orti meðal annars drápu um Eirík góða Danakonung. Drápuna orti hann skömmu eftir lát konungs árið 1103, og er hún lofgjörð um Eirík konung og aðalheimildin um sögu hans.
Kona Markúsar var Járngerður Ljótsdóttir. Dóttir þeirra, Valgerður, giftist Þórði Skúlasyni presti í Görðum á Akranesi, og var sonur þeirra Böðvar Þórðarson í Görðum, móðurafi Snorra Sturlusonar og bræðra hans.
Savanna tríóið - more folksongs from Iceland
Savanna tríóið - more folksongs from Iceland er 33 snúninga LP hljómplata gefin út af SG - hljómplötum árið 1971. Plötuumslag gerði Björn Björnsson.
RCD Mallorca
Real Club Deportivo Mallorca, , oftast þekkt sem Real Mallorca eða bara Mallorca er spænskt knattspyrnufélag með aðsetur í Palma á Mallorca eyju. Félagið var stofnað 5. mars 1916 og spilar það nú í Segunda División. Heimavöllur þess er Visit Mallorca Stadium sem tekur rúma 23.000 áhorfendur í sæti.
Beitarhús
Beitarhús eru ákveðin gerð af fjárhúsum sem notuð voru á Íslandi fyrr á öldum, einkum norðanlands og austan. Þau voru oft langt frá bæjum og var ástæðan sú að ærnar eða sauðirnir sem þar voru hýstir voru settar út um veturinn og látnar bíta á meðan smalinn stóð yfir. Ef mikill snjór var mokaði hann ofan vellinum af fyrir sauðunum með varreku. Hugmyndin með staðsetningunni var að dreifa beitarálaginu. Beitarhús stóðu víða við fjöruna til að ærnar kæmust í fjörubeit og rústir af slíkum húsum er mjög víða að finna.
Tadao Horie
Tadao Horie (13. september 1913 - 29. mars 2003) var japanskur knattspyrnumaður. Hann spilaði 3 leiki með landsliðinu.
Hljómar - Ertu með?
Hljómar er 45 snúninga hljómplata gefin út af SG - hljómplötum árið 1965. Á henni flytja Hljómar fjögur lög.
Blóðbað (kvikmynd)
Blóðbað er spænsk/þýsk/frönsk/pólsk gamanmynd frá árinu 2011 sem skrifuð er og leikstýrð af Roman Polanski. Kate Winslet, Jodie Foster, John C. Reilly og Christoph Waltz fara með aðalhlutverking í myndinni sem byggð er á franska leikritinu Guð blóðbaðsins.
Ólafur Grímur Björnsson
Ólafur Grímur Björnsson (fæddur 1944) er íslenskur vísindamaður í lífefnafræði og lífeðlisfræði. Hann er tíður gestur á Þjóðarbókhlöðunni og því alþekktur meðal íslenskra háskólanema.
Hann lærði læknisfræði við Háskóla Íslands og lauk svo doktorsgráðu í lífefnafræði við Háskólann í London 1982. Rannsóknir hans hafa einkum snúist um efnaskipti fituefna. Hann starfaði við rannsóknir í London frá 1977–1984, við hinn virta Pennsylvaníuháskóla í Bandaríkjunum 1984–1989, og svo við Oxford-háskóla í Bretlandi 1989–1994. Frá 1994 starfaði hann um tíma við vísindi við lífeðlisfræðideild Háskóla Íslands.
Faðir Ólafs, Dr. Björn Sigfússon (1905–1991), gegndi í 30 ár embætti forstöðumanns háskólabókasafnsins (það sem í dag er Þjóðarbókhlaðan). Ólafur tók saman ritverk föður síns og hafði umsjón með útgáfu þeirra árið 2004, greinarnar voru um 500 talsins og snerust helst um sögu og forníslenskar bókmenntir.
Margir af bræðrum Ólafs hafa líka starfað við rannsóknir við Háskóla Íslands: Sveinbjörn Björnsson er eðlisfræðingur og var rektor Háskóla Íslands 1991–1997, Helgi Björnsson er jöklafræðingur, og Sigfús Björnsson er prófessor.
Bootlegs
Bootlegs er íslensk þungarokks-hljómsveit. Hún var stofnuð árið 1986 og starfaði til 1991 og gaf út 2 plötur á tímabilinu.
Hljómsveitin kom aftur saman árið 1998 og hélt þá endurkomu tónleika með flest öllum sem höfðu starfað með hljómsveitinni í fyrri tíð og voru þessir tónleikar gefnir út á disk árið 2006. Árið 2004 héldu þeir nokkra tónleika með nýjum trommuleikara en 2010 varð hljómsveitin aftur skipuð upprunulegu meðlimunum. 2015 gaf hljómsveitin út nýtt efni eftir 25 ár frá síðustu plötu, plötuna Ekki fyrir viðkvæma.
Pingu
Ein ástæða fyrir alþjóðlegum vinsældum þáttanna er sú að persónur þáttanna tala ekki mannlegt mál en það gerir fólki sem talar ólík tungumál kleyft að skilja söguþráðinn.
Podocarpus lophatus
Podocarpus lophatus er sígrænt tré frá Filippseyjum (Luzon).
Kokhlust
Kokhlustin eru göng sem tengja saman miðeyrað og kokið sem hafa þann tilgang að jafna loftþrýsting (þrýstijafnari) og fjarlægja slím úr miðeyranu, en þau eru um 35 mm í fullvaxta manneskjum.
Benghazi
Benghazi er önnur stærsta borg Líbíu og höfuðstaður Kýrenæku. Íbúar eru um 1,2 milljónir (Mat 2020). Í borginni eru margar stofnanir sem venja er að séu í höfuðborgum landa, eins og þing landsins, landsbókasafnið, höfuðstöðvar Libyan Airlines og ríkisolíufélagsins National Oil Corporation. Vegna þessa er stöðug samkeppni milli Benghazi og Trípólí.
Borgarastyrjöldin í Líbíu 2011 hófst í borginni og tímabundið þjóðarráð Líbíu hafði þar aðsetur sitt um tíma. Frá því að önnur borgarastyrjöldin hófst 2014 hafa staðið þar bardagar milli Þjóðarhers Líbíu og íslamskra uppreisnarhópa.
Orðsifjafræði heitisins er það að það er tvísamsett úr ben, sem merkir sonur sbr Benjamín (gæfusonur) og Benoní (sonur harmkvæla minna), og ghazi sem mun vera sama orð og rassia og því merka stríðssonur eða þvíumlíkt.
Grísk goðafræði
thumb|right|320px|Gríska þrenningin og dreifing ríkjanna þriggja: Seifur Guð (himinn), Poseidon (höf og höf) og Hades (undirheimar). Theos (minniháttar guðir) eru börn þessarar þrenningar. thumb|right|Málverk [[Nicolas Bernard Lépicié af Narcissos frá 1771.]] Grísk goðafræði fjallar um þá trú sem Forn-Grikkir höfðu og var stór þáttur í andlegu lífi þeirra á fornum tíma. Grikkir áttu fjöldann allan af guðum og gyðjum sem þeir tilbáðu og sögðu margar sögur af. Hið alþjóðlega orð yfir goðsögu, myþa, er af grískum uppruna en það sama má segja um alþjóðlega heitið á goðafræði, myþologia. Goðafræðin fjallar um sköpun heims og manna, útskýringar á náttúrufyrirbærum, hvað verður um menn eftir dauðann og hvers vegna lífið er eins og það er.
Grísk goðafræði hjálpar okkur að skilja hugsunarhátt Forn-Grikkja og sóttu skáld, málarar og myndhöggvarar innblástur í fræðin, sérstaklega á 15. og 16. öld. Ýmsar heimildir eru til um goðafræði hins forna tíma og teljast sum rit mikilvægari heimildir en önnur. Hómerskviður frá 8. öld f.Kr. geyma t.a.m. fjölmargar sögur af guðunum. Einnig notuðu ýmis fræg ljóðskáld efni úr goðsögum í miklum mæli, t.d. til að hylla sigurvegara á Ólympíuleikum. Þess má einnig geta að Rómverjar tóku guðaheim Grikkja nær óbreyttan inn í trú sína.
Upphaf heimsins og manna
Samkvæmt grískum goðsögnum var í upphafi gapandi tóm, sem nefndist Kaos... Upp úr því tómi spruttu m.a. Gaia, móðir jörð og Tartaros hinn myrki undirheimur. Gaia gat af sér Úranos, himininn, og áttu þau síðan ýmis afkvæmi, heldur tröllsleg, fyrst svonefnda kýklópa, sem höfðu eitt auga á enni, og síðan tólf títana. Þegar kýklóparnir uxu úr grasi, ógnuðu þeir veldi föður síns, en þá steypti Úranos þeim niður til undirheima. Þetta líkaði Gaiu illa og hvatti hún títana til uppreisnar gegn Úranosi. Tók yngsti þeirra, Krónos, þeirri áeggjan, steypti Úranosi föður sínum í undirheima og gerðist nýr drottnari heimsins.